NORAKSTS

|  |  |
| --- | --- |
| 24.07.2025. | Nr.10/1 |

###### INVESTĪCIJU PROJEKTA “LIETUS ŪDENS ATVADES KAPACITĀTES UZLABOŠANA PULKVEŽA BRIEŽA IELAS SATECES BASEINĀ, JELGAVĀ” ĪSTENOŠANA UN AIZŅĒMUMA ŅEMŠANA

**Atklāti balsojot: PAR – 15** (M.Buškevics, M.Daģis, U.Dūmiņš, M.Galkins, I.Konutis, V.Kudrjavceva, G.Kurlovičs, A.Pagors, A.Rāviņš, A.Rublis, R.Šlegelmilhs, M.Štāls, V.Švāns, K.Vaivods, R.Vectirāne), **PRET – nav**, **ATTURAS – nav**,

Saskaņā ar Pašvaldību likuma 10. panta pirmās daļas 21. punktu, likuma “Par pašvaldību budžetiem” VI nodaļu, likuma “Par valsts budžetu 2025. gadam un budžeta ietvaru 2025., 2026. un 2027. gadam” 38. panta pirmās daļas 9. punktu, Ministru kabineta 2019. gada 10. decembra noteikumiem Nr. 590 “Noteikumi par pašvaldību aizņēmumiem un galvojumiem” un Jelgavas valstspilsētas un Jelgavas novada attīstības programmas 2023.-2029. gadam Jelgavas valstspilsētas investīciju plānā rīcības virziena Nr.4 “Mobilitāte un sasniedzamība”(RV4), īstenošanai iekļauto projekta ideju Nr. 4.1.5. “Asfaltbetona seguma ielu sakārtošana”, kuras ietvaros plānota arī Pulkveža Brieža ielas asfaltbetona seguma pārbūve, veicot lietus ūdens kanalizācijas tīklu sakārtošanu, ielas apgaismojuma pārbūvi un citu nepieciešamo inženierkomunikāciju pārbūvi, kā arī ņemot vērā iepirkumu rezultātus:

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Iesniegt Zemkopības ministrijā investīciju projektu “Lietus ūdens atvades kapacitātes uzlabošana Pulkveža Brieža ielas sateces baseinā, Jelgavā” (turpmāk – projekts), kura kopējās izmaksas ir 2 023 781,00 *euro* (divi miljoni divdesmit trīs tūkstoši septiņi simti astoņdesmit viens *euro*, 00 centu), tai skaitā 1 720 213,85 *euro* (viens miljons septiņi simti divdesmit tūkstoši divi simti trīspadsmit *euro*, 85 centi) ir aizņēmuma līdzekļi un 303 567,15 *euro* (trīs simti trīs tūkstoši pieci simti sešdesmit septiņi *euro*, 15 centi) ir Jelgavas valstspilsētas pašvaldības budžeta līdzfinansējums.
2. Projekta apstiprināšanas gadījumā projekta īstenošanai:
	1. ņemt ilgtermiņa aizņēmumu 1 720 213,85 *euro* (viens miljons septiņi simti divdesmit tūkstoši divi simti trīspadsmit *euro*, 85 centi) apmērā no Valsts kases ar tās noteikto procentu likmi līdz 30 gadiem, paredzot atlikto pamatsummas maksājumu līdz 3 gadiem no aizņēmuma līguma noslēgšanas dienas, aizņēmuma summu sadalot un pieprasot pa daļām, atbilstoši plānotajam finansējumam katrā gadā:
		1. 2025. gadā – 106 250,00 *euro* (viens simts seši tūkstoši divi simti piecdesmit *euro*, 00 centu);
		2. 2026. gadā – 1 613 963,85 *euro* (viens miljons seši simti trīspadsmit tūkstoši deviņi simti sešdesmit trīs *euro*, 85 centi).
	2. paredzēt līdzfinansējumu no pašvaldības budžeta:
		1. Jelgavas valstspilsētas pašvaldības 2025. gada budžetā – 18 750,00 *euro* (astoņpadsmit tūkstoši septiņi simti piecdesmit *euro*, 00 centu);
		2. Jelgavas valstspilsētas pašvaldības 2026. gada budžetā – 284 817,15 *euro* (divi simti astoņdesmit četri tūkstoši astoņi simti septiņpadsmit *euro*, 15 centi)
3. Garantēt aizņēmuma atmaksu ar Jelgavas valstspilsētas pašvaldības budžetu.
4. Pilnvarot Jelgavas valstspilsētas pašvaldības iestādes “Pilsētsaimniecība” vadītāju parakstīt visus ar projekta iesniegšanu un īstenošanu saistītos dokumentus, kā arī veikt visas nepieciešamās darbības projekta iesniegšanai un īstenošanai.

Domes priekšsēdētājs *(paraksts)* M.Daģis

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2025. gada 24. jūlijā